د افغانی سرې میاشتې له لوری د جلال آباد ښار نهمې ناحیې اړوند کابل کیمپ کې ۱۳۴ کورنیو ته روغتیایی کیټونه وویشل شول. نن چهارشنبه د روان سپوږمیز کال د ربیع الاول د میاشتې په ۵مه نېټه د ننګرهار ولایت د جلال آباد ښار اړوند نهمې ناحیې په کابل کیمپ کې د افغانی سرې میاشتې د ننګرهار نمایندګۍ ریاست د لومړنیو مرستو مدیریت له لوری ۱۳۴ کورنیو ته روغتیایی کیټونه ووېشل شول. د یادولو وړ ده، چې په تېرو دوه ورځو کې د افغانی سرې میاشتې د ننګرهار نمایندګۍ د لومړنیو مرستو مدیریت له لوری د خوږیاڼو ولسوالۍ کې ۴۰۰، شیخ مصری ښار ګوټی کې ۱۳۳ او اتمه ناحیه کې هم ۱۳۳ کورنیو ته روغتیایی کیټونه ووېشل شوی وو، چې نن ورځ د نهمې ناحیې په کابل کیمپ سیمه کې ۱۳۴ کورنیو ته دغه روغتیایی کیټونه ور کړل شول، چې ټولې ۸۰۰ کورنۍ کېږی او په دې د روغتیایی کیټونو توزیع پای ته ورسېده. په هر روغتیایی کیټ کې ۱۴ ډوله غیر خوراکی توکی: دوه بوشکې، یو ستل، ۷ د غاښونو بورسونه، ۲ د غاښونو کریمونه، ۷ چکۍ د کالیو مینځلو صابون، ۷ چکۍ د ځان مینځلو صابون، یو بیک، ۲ درجن کوټکس، یو متر ټوکر، ۲ دانۍ د سر مینځلو شامپو، یوه د اوبو ډولچه، ۲ صابون دانۍ او ۵ دستپاکونه شامل وو.